
ΤΕΥΧΟΣ ΔΕΥΤΕΡΟ 


Αρ 


. Φύλλου 2995 


ΑΠΟΦΑΣΕΙΣ 

Αριθμ. 61755 

Έγκριση της κυκλοφοριακής ρύθμισης, της υπ' 
αριθμ. 110/2016 απόφασης του Δημοτικού Συμ¬ 
βουλίου του Δήμου Άρτας, για τον καθορισμό 
ζωνών ήπιας κυκλοφορίας στην περιοχή του 
Κάστρου Άρτας και στην περιοχή του Ι.Ν. Παρη- 
γορήτριας. 

Ο ΣΥΝΤΟΝΙΣΤΗΣ 

ΤΗΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΗΠΕΙΡΟΥ- ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τον ν. 2696/1999 (ΦΕΚ-57 Α/23-3-1999) «Κύρωση 
του Κώδικα Οδικής Κυκλοφορίας» και ειδικότερα το 
αρθ. 10 παρ. 2 και το αρθ. 52 αυτού όπως αντικαταστά- 
θηκε με την παρ. 9 του άρθ.48. του ν. 4313/2014 (ΦΕΚ 
261 Α717-12-2014). 

2. Το ν.2503/1997 (ΦΕΚ 107Α730-05-1997) «Διοίκηση, 
οργάνωση, στελέχωση της Περιφέρειας, ρύθμιση θεμά¬ 
των για την τοπική αυτοδιοίκηση και άλλες διατάξεις». 

3. Το ν.2647/1998 (ΦΕΚ 237Α707-06-1998) «Μεταβί¬ 
βαση αρμοδιοτήτων στις Περιφέρειες και την Αυτοδι¬ 
οίκηση και άλλες διατάξεις». 

4. Τον ν.3852/2010 (ΦΕΚ 87/Α 707-06-2010) «Νέα αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης» και ειδικότερα τα 
άρθρα 6 και 280 αυτού. 

5. Το ν.4325/2015 (ΦΕΚ47Α711-05-2015) «Εκδημοκρα¬ 
τισμός της Διοίκησης- Καταπολέμηση Γραφειοκρατίας 
και Ηλεκτρονική Διακυβέρνηση, Αποκατάσταση αδικιών 
και άλλες διατάξεις» και ειδικότερα το άρθρο 28 αυτού. 

6. Το ν.4368/2016 (ΦΕΚ 21Α721 -02-2016) «Μέτρα για 
την επιτάχυνση του κυβερνητικού έργου και άλλες δι¬ 
ατάξεις». 

7. Το π.δ. 141/2010 (ΦΕΚ 234Α/ 27-12-2010) «Οργανι¬ 
σμός της Αποκεντρωμένης Διοίκησης Ηπείρου και Δυτι¬ 
κής Μακεδονίας», όπωςτροποποιήθηκε με το άρθρο 92 


του ν. 4446/2016 (ΦΕΚ 240Α722-12-2016) «Πτωχευτικός 
Κώδικας, Διοικητική Δικαιοσύνη,Τέλη - Παράβολα, Οικει- 
οθελής αποκάλυψη φορολογητέας ύλης παρελθόντων 
ετών, Ηλεκτρονικές συναλλαγές, Τροποποιήσεις του 
ν.4270/2014 και λοιπές διατάξεις». 

8. Τη με αριθμ. ΔΙΠΑΔ/οικ,/502/2003 (ΦΕΚ946/Β72003) 
υπουργική απόφαση «Έγκριση Τεχνικής προδιαγραφής 
σήμανσης εκτελούμενων οδικών έργων εντός και εκτός 
κατοικημένων περιοχών ως ελάχιστα όρια». 

9. Την αριθμ. ΔΜΕΟ/Ο/613/2011 (ΦΕΚ 905/Β72011) 
υπουργική απόφαση «Έγκριση Προδιαγραφών και οδη¬ 
γιών σήμανσης εκτελούμενων έργων (ΟΜΟΕ-ΣΕΕΟ)». 

10. Την αριθμ. 13912/15-05-2017 απόφαση του Υπουρ¬ 
γού Εσωτερικών (ΦΕΚ 250/ΥΟΔΔ/26-05-2017) με την 
οποία διορίστηκε Συντονιστής της Αποκεντρωμένης 
Διοίκησης Ηπείρου-Δυτ. Μακεδονίας ο Βασίλειος Μιχε- 
λάκηςτου Πολυκάρπου. 

11. Την αριθμ. πρωτ. ΔΟΥ/οικ/220/15-01-2015 Εγκύ¬ 
κλιο του ΥΠΟΜΕΔΙ «Μέτρα ρύθμισης κυκλοφορίας για την 
εκτέλεση έργων στο οδικό δίκτυο της χώρας-Εφαρμογή 
των διατάξεων του αρθ. 52 του ν.2696/1999 (ΚΟΚ), όπως 
τροποποιήθηκε και ισχύει με το αρθ.48 του ν.4313/2014». 

12. Το αριθμ. ΔΟΥ/1626/Φ-922/02-04-2015 έγγραφο 
της Δ/νσης Νομοθετικού Συντονισμού και Καλής Νομο¬ 
θέτησης του ΥΠΟΜΕΔΙ «Διευκρινίσεις για τη λήψη των 
μέτρων ρύθμισης της κυκλοφορίας». 

13. Το ν.3861 /2010 (ΦΕΚ 112Α/13-07-2010) «Ενίσχυση 
της διαφάνειας με την υποχρεωτική ανάρτηση νόμων και 
πράξεων και κυβερνητικών, διοικητικών και αυτοδιοικη- 
τικών οργάνων στο διαδίκτυο «Πρόγραμμα Διαύγεια» 
και άλλες διατάξεις». 

14. Το αριθμ. πρωτ. 15109/13-0-513 έγγραφο της 
Δ/νσης Οργάνωσης και λειτουργίας ΟΤΑ του ΥΠ.ΕΣ. 

15. Την αριθμ. πρωτ. οικ.35082/1652/05-06-2014 Από¬ 
φαση της Γενικής Γραμματέως Αποκεντρωμένης Διοίκη¬ 
σης Ηπείρου - Δυτ. Μακεδονίας (ΑΔΑ: ΒΝΛ50Ρ1Γ-ΓΟΤ) 
για την «Άσκηση αρμοδιότητας έγκρισης αποφάσεων 
των ΟΤΑ που αφορούν μέτρα ρύθμισης οδικής κυκλοφο¬ 
ρίας σύμφωνα με τα άρθρα 52 και 52Α του ν.2696/1999 
όπωςτροποποιήθηκε και ισχύει». 

16. Την αριθμ. πρωτ. οικ.19783/269/14-04-2015 Από¬ 
φαση του Γενικού Γραμματέα Αποκεντρωμένης Διοίκη¬ 
σης Ηπείρου - Δυτ. Μακεδονίας (ΑΔΑ: 6Ω7ΑΟΡ1Γ-Τ02) 
για την «Τροποποίηση - Συμπλήρωση της υπ'αριθ. 
35082/1652/05-06-2014 Απόφασης Γενικής Γραμματέως 
περί άσκησης αρμοδιότητας έγκρισης αποφάσεων των 
ΟΤΑ που αφορούν μέτρα ρύθμισης οδικής κυκλοφορίας 
σύμφωνα με τα άρθρα 52 και 52Α του ν.2696/1999 όπως 
τροποποιήθηκε και ισχύει». 

17. Το αριθμ. πρωτ. οικ.33278/394/08-06-2015 έγγρα¬ 
φο του προϊσταμένου της Γενικής Διεύθυνσης Χωρο¬ 
ταξικής και Περιβαλλοντικής Πολιτικής της Α.Δ.Η.-Δ.Μ. 
«Οδηγίες για τα απαιτούμενα δικαιολογητικά στοιχεία 
πληρότητας φακέλου της διαδικασίας έγκρισης κυκλο- 
φοριακών ρυθμίσεων σύμφωνα με το αρθ. 52 παρ. 1 
και 3 του ν.2696/1999 (ΦΕΚ 57 Α723-3-1999) «Κύρωση 
του Κώδικα Οδικής Κυκλοφορίας», όπως αντικαταστά- 
θηκε με την παρ. 9 του άρθ. 48 του ν. 4313/2014, ΦΕΚ 
261Α717-12-2014)». 

18. Το αριθμ. ΔΟΥ/1978Φ-922/18-05-2015 έγγραφο 
της Δ/νσης Συγκοινωνιακών Υποδομών και Δ/νσης Οδι¬ 
κών Υποδομών του Υπουργείου Οικονομίας, Υποδομών, 
Ναυτιλίας και Τουρισμού, «διευκρινήσεις σχετικά με την 
έγκριση μελετών καθορισμού μέτρων, που αφορούν στη 
ρύθμιση της κυκλοφορίας κατά την εκτέλεση προγραμ¬ 
ματισμένων έργων σε οδούς που εμπίπτουν στο άρθρο 
52 του ΚΟΚ, όπως τροποποιήθηκε και ισχύει». 

19. Το αριθμ. ΔΟΥ/4373/Φ-255/05-10-2015 έγγραφο 
της Δ/νσης Οδικών Υποδομών του Υπουργείου Υποδο¬ 
μών, Μεταφορών και Δικτύων «περί έγκρισης μελετών 
καθορισμού μόνιμων μέτρων ρύθμισης της κυκλοφορίας 
σε οδούς, που εμπίπτουν τις διατάξεις του άρθρου 52 
του ΚΟΚ». 

Ειδικότερα: 

20. Το αριθμ. πρωτ.: 12408/21-04-16 έγγραφο της Δ/ 
νσης Τεχνικών Υπηρεσιών του Δήμου Αρταίων με το 
οποίο μας διαβιβάστηκαν: 

Α) Η αριθμ. 110/2016 Απόφαση Δ.Σ. Αρταίων (ΑΔΑ: 
780ΩΩΨΑ-ΣΧΠ), με θέμα: «Καθορισμός Ζωνών ήπιας 
κυκλοφορίας στην περιοχή του κάστρου της Άρτας και 
στην περιοχή του Ι.Ν. Παρηγορήτριας». 

β) Η θεωρημένη Τεχνική Έκθεση με θέμα: «Καθορισμός 
Ζωνών ήπιας κυκλοφορίας στην περιοχή του κάστρου 
και στην περιοχή του Ι.Ν. Παρηγορήτριας της Άρτας» 
και τα θεωρημένα σχέδια κυκλοφοριακής μελέτης των 
δύο περιοχών. 

21 .Το αριθ. πρωτ. 85761/15-06-16 έγγραφό μας με το 
οποίο ζητήσαμε την υποβολή συμπληρωματικών στοι¬ 
χείων στα στοιχεία του πιο πάνω εγράφου της Δ/νσης 
Τεχνικών Υπηρεσιών του Δήμου Αρατίων. 

22. Το αριθ. πρωτ. 18752/22-06-16 έγγραφο της Δ/ 
νσης Τεχνικών Υπηρεσιών του Δήμου Αρταίων με το 
οποίο μας διαβίβαζαν τα συμπληρωματικά στοιχεία 
που ζητήσαμε και συγκεκριμένα: Η συμπληρωμένη και 
θεωρημένη Τεχνική Έκθεση με θέμα: «Καθορισμός Ζω¬ 
νών ήπιας κυκλοφορίας στην περιοχή του κάστρου και 
στην περιοχή του Ι.Ν. Παρηγορήτριας της Άρτας» και τα 
αντίστοιχα θεωρημένα σχέδια κυκλοφοριακής μελέτης 
των δύο περιοχών. 


23. Το αριθ. πρωτ. 101449/13-07-16 έγγραφό μας με 
το οποίο ζητήσαμε επιπλέον συμπληρωματικά στοιχεία. 

24. Το αριθ. πρωτ. 3199/08-02-18 έγγραφο της Δ/νσης 
Προγραμματισμού, Πληροφορικής και Περιβαλλοντικών 
Πολιτικών του Δήμου Αρταίων, με το οποίο μας διαβί¬ 
βασαν: 

Α)Τοαριθ. πρωτ. 60165/27-04-16 έγγραφο του Τμήμα¬ 
τος Διοικητικού - Οικονομικού Ν. Άρτας της Α.Δ.Η.Δ.Μ., 
σχετικά με τον έλεγχο νομιμότητας της αριθμ. 116/2016 
απόφασης του Δ.Σ. Αρταίων. 

Β) Την αριθ. 361/2015 Απόφαση Δ.Σ. Αρταίων (ΑΔΑ: 
Ω103ΩΨΑ-ΨΥ6) με θέμα: «Έκδοση κανονισμού λειτουρ¬ 
γίας και χρήσης κοινόχρηστων χώρων Δήμου Αρταίων». 

Γ) την πρόθεση του Δήμου Αρταίων να υποβάλει πρό¬ 
ταση για χρηματοδότηση του έργου «Αισθητική και λει¬ 
τουργική αναβάθμιση κεντρικών σημείων αστικού ιστού 
της πόλης Άρτας», στο οποίο περιλαμβάνονται και οι 
παρεμβάσεις ήπιας κυκλοφορίας, στα πλαίσια της πρό¬ 
σκλησης με αρ. 47/2017 του Επιχειρησιακού Προγράμ¬ 
ματος Ηπειρος 2014-2020 με τίτλο «Επενδύσεις σε έργα 
αστικής αναζωογόνησης - 2η προκήρυξη». 

25. Το γεγονός ότι από τα συνημμένα προκύπτει ότι οι 
προτεινόμενες κυκλοφοριακές ρυθμίσεις αιτιολογούνται 
επαρκώς δεν τροποποιούν αλλά ρυθμίζουν περισσότερο 
οργανωμένα την υφιστάμενη κυκλοφορία και συγκεκρι¬ 
μένα θα επιφέρουν: 

• Αναβάθμιση του αστικού περιβάλλοντος και ενοποίη¬ 
ση- ένταξη των δύο σημαντικότερων μνημείων της Άρα- 
τας στο υπόλοιπο οδικό δίκτυο της πόλης. 

• Ασφαλή και άνετη επισκεψιμότητα των μνημείων με 
αποτέλεσμα την αύξηση της τουριστική κίνησης. 

• Προτεραιότητα στη χρήση των οδών από τους πε¬ 
ζούς. 

■ Παροχή δυνατότητας πρόσβασης και χρήσης, των 
σημαντικότερων τμημάτων της περιοχής από άτομα 
ΑΜΕΑ με διαπλάτυνση των πεζοδρομίων και την κατα¬ 
σκευή οδηγού όδευσης τυφλών σε αυτά. 

• Αποτροπή διέλευσης μεγάλου αριθμού οχημάτων 

• Απαγόρευση της παράνομης στάθμευσης οχημάτων 

• Δημιουργία ποιοτικού και αναβαθμισμένου χώρου, 

ενώ δεν επηρεάζονται οι υπηρεσίες οδικής μαζικής 

μεταφοράς. 

26. Το γεγονός ότι με την παρούσα απόφαση κυκλο- 
φοριακών ρυθμίσεων, προκαλείται δαπάνη, η οποία θα 
συμπεριληφθεί στο έργο με τίτλο: «Αισθητική και λει¬ 
τουργική αναβάθμιση κεντρικών σημείων αστικού ιστού 
της πόλης Άρτας», για το οποίο θα υποβληθεί πρόταση 
στο ΕΣΠΑ 2014-2020 στο πλαίσιο του επιχειρησιακού 
προγράμματος «Ήπειρος», άξονας προτεραιότητας 2: 
«Προστασία του περιβάλλοντος και αειφόρος ανάπτυ¬ 
ξη», που συγχρηματοδοτείται από το ΕυρωπαϊκόΤαμείο 
Περιφερειακής Ανάπτυξης (Τύπος δράσεων: «Επενδύσεις 
σε έργα αστικής αναζωογόνησης- 2η προκύρηξη»), σύμ¬ 
φωνα με τα αναφερόμενα στο σημείο Γ του πιο πάνω 
(24) σχετικού, αποφασίζουμε: 

Εγκρίνουμε τις μόνιμες κυκλοφοριακές ρυθμίσεις για 
τον καθορισμό ζωνών ήπιας κυκλοφορίας στην περιοχή 
του Κάστρου Άρτας και στην περιοχή του Ι.Ν. Παρηγο- 

ρήτριας σύμφωνα με την θεωρημένη Τεχνική Έκθεση 
και τα αντίστοιχα σχέδια κυκλοφοριακής ρύθμισης και 
συγκεκριμένα: 

Α. Περιοχή Παρηγορήτριας: Τα οδικά τμήματα που 
προτείνονται να αποτελέσουν περιοχή Ήπιας κυκλο¬ 
φορίας είναι οι οδοί: 

• Ορλάνδου: χωροθέτηση 1 ης πύλης εισόδου Περιοχής 
Ήπιας Κυκλοφορίας- αλλαγή στην υφιστάμενη σήμανση- 
διαμόρφωση ισόπεδης διάβασης πεζών- δεν επέρχονται 
αλλαγές στην υφιστάμενη στάθμευση και στο πλάτος 
πεζοδρομίων- η κατεύθυνση της οδούς δεν αλλάζει και 
το πλάτος λωρίδας κυκλοφορίας είναι 4,0μ. 

• Παρηγορήτριας: χωροθέτηση 2ης πύλης εισόδου Πε¬ 
ριοχής Ήπιας Κυκλοφορίας- διατήρηση του πλάτους πε¬ 
ζοδρομίων στην αριστερή πλευρά της οδού- μείωση του 
πλάτους λωρίδας κυκλοφορίας στα 3,25μ. με παράλληλη 
διαπλάτυνση πεζοδρομίου από τη δεξιά πλευρά μέχρι 
τη διαστεύρωση με την οδού Βασ. Κων/νου- διατηρείται 
η απαγόρευση στάθμευσης- αλλαγή στην υφιστάμενη 
σήμανση- η κατεύθυνση της οδού δεν αλλάζει και το 
πλάτος κυμαίνεται από 3,25μ έως 4.20μ. 

• Οδικό τμήμα από Οδό Βασιλέως Κωνσταντίνου μέχρι 
διασταύρωσή της με οδούς Ζαλλόγγου και Αποκαύκου: 
διαμόρφωση διάβασης πεζών- διατηρούνται δεκατέσ¬ 
σερις (14) θέσεις στάθμευσης- αλλαγή στην υφιστάμενη 
σήμανση- η κατεύθυνση της οδού δεν αλλάζει (διατηρεί¬ 
ται μονόδρομης κυκλοφορίας) και το πλάτος της οδούς 
είναι 4,0μ. στο μεγαλύτερο τμήμα, ενώ αυξάνεται στα 
4,72μ. στο τέλος της συγκεκριμένης οδού (διασταύρω¬ 
ση με οδούς Ζαλλόγγου- Αποκαύκου)- οι υπάρχουσες 
κρασπεδώσεις διατηρούνται. 

• Αποκαύκου: χωροθέτησης 3ης πύλης εισόδου Περι¬ 
οχής Ήπιας Κυκλοφορίας- δεν επέρχονται σημαντικές 
αλλαγές στο πλάτος πεζοδρομίων και διατη ρούνται συ¬ 
νολικά τρεις (3) θέσεις στάθμευσης- αλλαγή στην υφι¬ 
στάμενη σήμανση- διαπλάτυνση πεζοδρομίου και από 
τις δύο πλευρές στο ύψος μπροστά από τα σκαλοπάτια 
της πλατείας Σκουφά- διαμόρφωση τεσσάρων (4) δια¬ 
βάσεων πεζών- η κατεύθυνση της οδού δεν αλλάζει και 
το πλάτος κυμαίνεται από 3,25μ. έως 4,22μ. 

• Παλαιολογίνης: Προτείνεται διαπλάτυνση της διατο- 
μής της οδού με παράλληλη διαπλάτυνση πεζοδρομίων- 
διαμόρφωση τριών (3) θέσεων στάθμευσης τουριστικών 
λεωφορείων- διαμόρφωση δύο διαβάσεων πεζών στην 
αρχή και στο τέλος της οδού- διατηρούνται συνολικά 
πέντε (5) θέσεις στάθμευσης- δεν αλλάζει η κατεύθυνση 
της οδού. 

Β. Περιοχή Κάστρου:Τα οδικά τμήματα πουπροτείνο- 
νται να αποτελέσουν περιοχή Ήπιας κυκλοφορίας είναι 
οι οδοί: 

• Μπιζανίου: διαμόρφωση 1 ης πύλης εισόδου Ήπιας 
Κυκλοφορίας (στη διασταύρωση οδών Κομνηνού-Δα- 
μασκηνού) με μείωση πλάτους οδοστρώματος- αύξηση 
πλάτους πεζοδρομίου στη δεξιά πλευρά της οδού και 
διατήρηση συνολλικά τεσσάρων (4) θέσεων στάθμευ¬ 
σης στην αριστερή πλευρά- αλλαγή στην υφιστάμενη 
σήμανση- η κατεύθυνση της οδού δεν αλλάζει και το 
πλάτος κυμαίνεται από 3,78μ. έως 4,0μ. 


• Μακρυγιάννη: διαμόρφωση 2ης πύλης εισόδου 
Ήπιας Κυκλοφορίας - διαμόρφωση ισόπεδης διάβασης 
πεζών και παράλληλα αύξηση του πλάτους των πεζο¬ 
δρομίων στη διασταύρωση της με την οδό Αμβρακίας 
και 1η Πάροδο Νικ. Αγγέλου- δεν επέρχονται αλλαγές 
στην υφιστάμενη στάθμευση και πλάτος πεζοδρομίων- 
αλλαγές στην υφιστάμενη σήμανση- η κατεύθυνση και 
το πλάτος της οδού δεν αλλάζει. 

■ Νικηφόρου Αγγέλου: στένωση οδοστρώματος με 
διαπλάτυνση πεζοδρομίου στη δεξιά πλευρά της οδού 

- πλάτος οδοστρώματος κυμαίνεται από 3,55μ έως 3,90μ 

- διατήρηση κατεύθυνσης οδού- διατήρηση τριών (3) 
θέσεων στάθμευσης από δεξιά πλευρά και έντεκα (11) 
από αριστερά- διαμόρφωση διάβασης πεζών- διαμόρ¬ 
φωση οριζόντιας σήμανσης- παιχνίδι «οδηγός κίνησης 
παιδιών» στο επίπεδο του πεζοδρομίου από την είσοδο 
στο δημοτικό σχολείο εώς τη διάβαση πεζών- στο οδικό 
τμήμα από 1 η πάροδο Νικ. Αγγέλου έωςΤζαβέλλα γίνε¬ 
ται στένωση δρόμου με διαπλάτυνση πεζοδρομίων και 
διαμόρφωση πέντε (5) θέσεων στάθμευσης και μονο- 
δρόμηση με κατεύθυνση προς την οδόΤζαβέλα. 

• Οδικό τμήμα μεταξύ οδών Νικηφόρου Αγγέλου και 
Μακρυγιάννη: κατάργηση θέσεων στάθμευσης και δια¬ 
πλάτυνση πεζοδρομίων- διαμόρφωση δύο διαβάσεων 
πεζών- η κατεύθυνση της οδού δεν αλλάζει και το πλάτος 
θα είναι 3,75μ. 

• Οδικό τμήμα από οδό Αμβρακίας έως οδό Τζαβέλα: 
διαπλάτυνση πεζοδρομίων αριστερά και δεξιά-διατή- 
ρηση είκοσι δύο (22) θέσεων στάθμευσης (μεταξύ των 
οποίων δύο (2) ΑΜΕΑ)- η κατεύθυνση της οδού δεν αλ¬ 
λάζει και το πλάτος κυμαίνεται από 3,75μ. έως 4,33μ. 

Για τη διαμόρφωση των οδών ήπιας κυκλοφορίας θα 
εφαρμοστούν οι οδηγίες της υπουργικής απόφασης 
ΔΜΕΟ/Ο/3050 (ΦΕΚ 2302/Β/16-09-2013), η αρ. πρωτ. 
52907/28-11 -09 (ΦΕΚ 2621 Β) Απόφαση Υπουργού ΠΕΚΑ 
«Ειδικές ευθμίσεις για την εξυπηρέτηση ατόμων με ανα¬ 
πηρία σε κοινόχρηστους χώρους των οικισμών που προ¬ 
ορίζονται για την κυκλοφορία πεζών» και οι Εγκύκλιοι 
3/24-3-2011 και 7/10-6-2010 και οι Γενικές Οδηγίες του 
ΥΠΕΧΩΔΕ για Άτομα με Ειδικές Ανάγκες (ΥΠΕΧΩΔΕ/1998/ 
Σχεδιάζοντας για όλους). 

Η εν λόγω έγκριση χορηγείται με τις παρακάτω προ¬ 
ϋποθέσεις: 

1. Να λαμβάνεται μέριμνα, ώστε με την εφαρμογή 
των προτεινόμενων κυκλοφοριακών ρυθμίσεων να μην 
επηρεάζονται οι υπηρεσίες των μέσων οδικής μαζικής 
μεταφοράς. 

2. Οι προτεινόμενες κυκλοφοριακές ρυθμίσεις να 
υποστηρίζουν και τις ανάγκες των Ατόμων με Αναπη¬ 
ρία (ΑμεΑ). 

3. Τα μέτραπουλαμβάνονται μετηνπαρούσααπόφα¬ 
ση να ισχύουν από την τοποθέτηση των οικείων πινακί¬ 
δων σήμανσης, των σηματοδοτών ή των διαγραμμίσεων 
στο οδόστρωμα, εκτός αν κατά τον χρόνο ισχύος των 
μέτρων αυτών η κυκλοφορία ρυθμίζεται από στελέχη 
της αρμόδιας Αστυνομικής Αρχής. 

4. Την αυτοδίκαιη ανάκλησή της, σε περίπτωση μη 
τήρησης των όρων και των προϋποθέσεων που έχουν 

τεθεί από τους αρμόδιους φορείς καθώς και με την από¬ 
φαση αυτή. 

5. Τη μη νομιμοποίηση τυχόν παράνομων ενεργειών. 

6. Την παρακολούθηση της ακριβούς εκτέλεσης των 
όρων που έχουν τεθεί με αυτή από τις Αρχές προς τις 
οποίες αποστέλλεται, στα πλαίσια των αρμοδιοτήτων 
τους. 


7. Να τηρούνται απαρέγκλιτα τα όσα αναγράφονται 
στην θεωρημένηΤεχνική Έκθεση και τα θεωρημένα σχέ¬ 
δια που τη συνοδεύουν. 

Η ασφάλεια οδικής κυκλοφορίας, οι απαραίτητες ση¬ 
μάνσεις και η ενημέρωση των πολιτών που άπτονται 
των παραπάνω κυκλοφοριακών ρυθμίσεων αποτελούν 
μέριμνα και ευθύνη του Δήμου. 

ΕΘΝΙΚΟ ΤΥΠΟΓΡΑΦΕΙΟ 


Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε 
σμίκρυνση κατά ποσοστό 

Η απόφαση αυτή να δημοσιευθεί στην Εφημερίδα της Κυβερνήσεως. 

Ιωάννινα, 26 Απριλίου 2018 
Ο Συντονιστής Αποκεντρωμένης Διοίκησης 
ΒΑΣΙΛΕΙΟΣ ΜΙΧΕΛΑΚΗΣ 


Καποδιστρίου 34, Τ.Κ. 104 32, Αθήνα 
ΕΘΝΙΚΟ τηλ. Κέντρο 2105279000 

ΤΥΠΟΓΡΑΦΕΙΟ Κείμενα προς δημοσίευση: ννθί)ΐτΐ35ίθΓ.0ΐίά)0ΐ.αΓ 

